વાત છે , 1984’ની કે જયારે લંડન’માં માર્ગરેટ થેચર’ની સરકાર અને કોલ માઈનર્સ વચ્ચે જબ્બર ગજગ્રાહ ચાલી રહ્યો હતો અને બધા વર્કર્સ અનિશ્ચિત મુદ્દત’ની હડતાલ પર ઉતરી ગયા હતા , પણ આ રોજબરોજ’નાં ન્યુઝ’માં જબરું કવરેજ મેળવતી ઘટના’ની અડોઅડ જ એક બીજી ઘટના’નાં અંકુર ફૂટી રહ્યા હતા : અને તે હતી , ‘ ગે ‘ લોકોના સન્માન અને અધિકારો’નાં રક્ષણ’ની . ‘ ગે ‘ લોકો’નો જુવાળ ધીમે ધીમે ઉભરી રહ્યો હતો પણ કોઈ કરતા કોઈ તેમને ધ્યાન’માં નહોતું લેતું કે ન તો સન્માન આપી રહ્યું હતું . પણ એકદા , માર્ક [ Ben Schnetzer ] નામનાં એક જોશીલા અને ચબરાક ગે એક્ટીવિસ્ટ’ને કૈક સુઝે છે કે શા માટે ન , આપણે ગે અને લેસ્બિયન’નું એક ગ્રુપ બનાવી’ને આ વર્કર્સ’નાં પરિવારોને ફાળો કરી આપીએ ! આગળ જતા જે થશે એ થશે પણ આપણી ઓળખ’નો કૈક તો પડઘો મળશે [ હકારાત્મક કે પછી નકારાત્મક ! ] પણ આ લોકોનું નામ સાંભળતા જ ભલભલા વર્કર્સ યુનિયન છણકો મુકતા અને પછી તેમના નામ પર ચોકડી ! પણ ફરી પાછું એકદા ‘ વેલ્સ ‘ પરગણા’માંથી કૈક પોઝીટીવ જવાબ મળે છે અને આ લોકો [ LGSM : Lesbian & Gay supports the Miners ] નીકળી પડે છે , તેમને મળવા અને ફાળો આપવા !